માત્ર જેઇઇ પર જ ધ્યાન આપવું અને ગુજરાત બોર્ડની પરિક્ષાના પરિણામની ચિંતા ન કરવી એ સલાહ હવે ભૂલ ભરેલી ઠરે તેમ છે કે કેમ દેશની 31 એનઆઇટીઓમાં પ્રવેશ ફાળવતી જોઇન્ટ સીટ એલોકેશન ઓથોરિટી-2018(જોસા)એ દેશના વિવિધ બોર્ડના ટોપ-20 પર્સેન્ટાઇલ કટ ઓફ માર્ક્સ જાહેર કર્યા છે. જેમાં ગુજરાત બોર્ડમાં ધોરણ-12 સાયન્સમાં 342થી ઓછા માર્ક્સ ધરાવતા ઓપન કેટેગરીના વિદ્યાર્થીઓને દેશની એકેય એનઆઇટી (નેશનલ ઇન્સ્ટિટયૂટ ઓફ ટેક્નોલોજી)માં પ્રવેશ મળશે નહીં. એડમિશન કમિટીએ ઓપન કેટેગરી માટે 342, ઓબીસી માટે 321, એસસી માટે 308 કટ ઓફ માર્ક્સ જાહેર કરતા ગુજરાત બોર્ડના અનેક વિદ્યાર્થીઓની હાલત કફોડી થશે.